stanford-oval/wikipedia huggingface dataset:
แดวู เลแมนส์

| แดวู เลแมนส์ |
| --- | --- |

ภาพรวม
บริษัทผู้ผลิต: แดวู
เริ่มผลิตเมื่อ: พ.ศ. 2529 - 2540 (เกาหลีใต้) พ.ศ. 2538 – 2560 (รุ่นที่ได้รับลิขสิทธิ์)
ตัวถังและช่วงล่าง
ประเภท: รถยนต์นั่งขนาดเล็กมาก (Subcompact Car)
รูปแบบตัวถัง: แฮทช์แบค 3 ประตู ซีดาน 4 ประตู แฮทช์แบค 5 ประตู
รุ่นที่คล้ายกัน: โตโยต้า สตาร์เล็ท/เทอร์เซล/ยาริส/วีออส ฮอนด้า แจ๊ซ/ซิตี้ นิสสัน มาร์ช/อัลเมร่า มิตซูบิชิ โคลท์/มิราจ มาสด้า 2 ซูซูกิ คัลตัส/สวิฟท์ ไดฮัทสุ ชาเรด ฮุนได โพนี่/เอ็กเซล/แอคเซนท์ เกีย ไรโอ เปอโยต์ 208 ซีตรอง C3/DS3 โฟล์กสวาเกน โปโล โอเปิล คอร์ซา เชฟโรเลต อาวีโอ ฟอร์ด เฟสติวา/เฟียสตา โปรตอน เซฟวี่/ซากา เฌอรี่ A1
ระยะเหตุการณ์
รุ่นก่อนหน้า: แดวู มาเอ็พซี
รุ่นต่อไป: แดวู ลาโนส
แดวู เลแมนส์ (อังกฤษ: Daewoo Lemans) เป็นรถยนต์นั่งขนาดเล็กมาก (Subcompact Car) ผลิตโดย แดวู โดยใช้แพลตฟอร์มของรถร่วมกับ โอเปิล คาเด็ท เริ่มผลิตในปี พ.ศ. 2529 และเลิกผลิตในปี พ.ศ. 2540 โดยมีแดวู ลาโนสมาทดแทน มีวิวัฒนาการตามช่วงเวลาได้ 2 Generation (รุ่น) โดยในแต่ละรุ่นจะมีชื่อหลักๆ ในการทำตลาดในเกาหลีแตกต่างกัน รวมถึงชื่อที่ใช้ในตลาดโลกด้วย เช่น Lemans,Fantasy,Cielo,Nexia,Racer เป็นต้น และในรุ่นแรกได้มีการส่งออกไปในยื่ห้ออื่นๆด้วย เช่น พอนทิแอค,เชฟโรเลต ด้วย
รุ่นที่ 1 (พ.ศ. 2529-2537)

แดวู เลแมนส์ รุ่นที่ 1 เริ่มผลิตเมื่อปี พ.ศ. 2529 มีชื่อในการทำตลาดในเกาหลีใต้ว่า แดวู เลแมนส์ (อังกฤษ: Daewoo Lemans) ใช้แพลตฟอร์มของรถร่วมกับ โอเปิล คาเด็ท โดยในช่วงแรก มีเฉพาะตัวถังซีดาน 4 ประตูและแฮทช์แบค 3 ประตู แต่ในภายหลัง ได้เพิ่มตัวถังแฮทช์แบค 5 ประตู โดยเพิ่มชื่อ Penta5 ตามหลังคำว่า Lemans ด้วย และรุ่นแฮทช์แบค 3 ประตูถูกเรียกว่า Racer มีเครื่องยนต์ให้เลือก 3 ขนาดคือ 1.5 ,1.6 และ 2.0 ลิตร ระบบเกียร์เป็นเกียร์ธรรมดา 4 และ 5 สปีด และเกียร์อัตโนมัติ 3 สปีด ทำตลาดมาเรื่อยๆ จนถึงปี พ.ศ. 2537
ในประเทศไทย แดวู เลแมนส์ ถูกนำเข้ามาขายโดย บริษัท มอเตอร์แอนด์ลีเซ้ง (ประเทศไทย) จำกัด มีชื่อในการทำตลาดว่า แดวู เรเซอร์ และ บริษัท ไทยแดวูมอเตอร์เซลส์ จำกัด เมื่อปี พ.ศ. 2537 มีชื่อในการทำตลาดว่า แดวู แฟนตาซี ขายในระยะสั้นๆ ก่อนจะนำ แดวู เซียโล ซึ่งก็คือรุ่นต่อไปเข้ามาขายนั่นเอง
รุ่นที่ 2 (พ.ศ. 2537-2540)

แดวู เลแมนส์ รุ่นที่ 2 เริ่มผลิตเมื่อปี พ.ศ. 2537 ใช้แพลตฟอร์มของรถร่วมกับ โอเปิล คาเด็ท มีชื่อในการทำตลาดว่า แดวู เซียโล มีฐานการประกอบที่ประเทศเกาหลีใต้ ,อียิปต์ ,อุซเบกิสถาน ,โรมาเนีย ,โปแลนด์ ,เวียดนามและอิหร่าน ซึ่งรุ่นนี้ มีเครื่องยนต์แบบเดียวคือ 1.5 ลิตร ระบบเกียร์เป็นเกียร์ธรรมดา 5 สปีด และเกียร์อัตโนมัติ 3 และ 4 สปีด ทำตลาดมาเรื่อยๆ ก่อนยุติการผลิตในปี พ.ศ. 2540
ในประเทศไทย แดวู เซียโล ถูกนำเข้ามาขายโดยบริษัท ไทยแดวูมอเตอร์เซลส์ จำกัด เมื่อปี พ.ศ. 2537 ทั้งตัวถังซีดานและแฮทช์แบค มี 2 ชื่อในการทำตลาด คือ แดวู เซียโล (อังกฤษ: Daewoo Cielo) และ แดวู เน็กเซีย (อังกฤษ: Daewoo Nexia) และทำยอดขายได้เรื่อยๆ แต่ไม่หวือหวานัก เนื่องจากในสมัยนั้น รถเกาหลีใต้ที่เข้ามาขายในไทย ถึงแม้บางรุ่นจะขายดี แต่ในสมัยนั้น คนไทยยังมองรถเกาหลีเมื่อ 20 ปีก่อน แบบเดียวกับที่มองรถมาเลเซียและจีนในปัจจุบันนั่นเอง ปัจจุบัน เซียโลยังสามารถพบเห็นได้เรื่อยๆ แม้ไม่มากนัก แต่ก็ไม่ถึงกับหายากนัก
แดวู เลแมนส์ รุ่นที่ 1
แดวู เลแมนส์ รุ่นที่ 2
แดนิตีเคน

| แดนิตีเคน |
| --- | --- |

ข้อมูลพื้นฐาน
ที่เกิด: อเมริกา
แนวเพลง: อาร์แอนด์บี
ช่วงปี: ค.ศ. 2005 - ปัจจุบัน
ค่ายเพลง: Warner/Bad Boy/Atlantic

สมาชิก: Shannon Bex  Aundrea Fimbres  Aubrey O'Day  Dawn Richard
อดีตสมาชิก: D. Woods (2005 - 2008)

เว็บไซต์: http://www.danitykane.com/
แดนิตีเคน (อังกฤษ: Danity Kane) เป็นกลุ่มนักร้องเกิร์ลแบนด์จากอเมริกาแนวป็อป/อาร์แอนด์บี เซ็นสัญญาค่าย Bad Boy Records ของ P. Diddy
ฟอร์มวงจากรายการเรียลลิตี้โชว์  Making The band (ทางช่องเอ็มทีวี)โครงการ 3 ที่ดังมากและเป็นโครงการที่สร้างศิลปินให้ก้องชื่อมาแล้ว 2 กลุ่มคือ O-Town และ Da Band 
แดนิตี้ เคน 5 สาวที่ผ่านการคัดเลือกมาจากหญิงสาวมากกว่า 300 คนที่มากความสามารถที่เข้ามาประกวดโดยทีมงานจาก music mogul และ Bad Boy Records ของราชาฮิพฮอพ P.Diddy หลังจบโครงการเขาเซ็นสัญญาและทำอัลบั้มให้พวกเธอทันที Danity Kane ประกอบด้วย Aubrey, Aundrea, D.Woods, Dawn และ Shannon พวกเธอทั้งร้องและเต้นเป็นงานหลักจากซี่รี่ส์ที่พวกเธอเข้าร่วมแข่งขันกันทั้ง Season งานนี้ พี ดิดดี้ หมายมั่นปั้นมือให้พวกเธอทำอัลบั้ม และโด่งดังตามที่พวกเธอฝันไว้ และเขาก็จะทำให้โด่งดังอย่าง En Vogue และ Destiny's Child และเมื่อทุกอย่างเสร็จสิ้นกระบวนการพวกเธอก็มีมีซิงเกิลแรก "Show Stopper" เพลงที่ได้รับเกียรติจาก Yung Joc ศิลปินรุ่นพี่ในค่าย แบดบอย เรคคอร์ด มาร่วมแจมในเพลงด้วย อีกทั้งอัลบั้มชุดนี้ยังได้โปรดิวเซอร์มือทองของวงการฮิปฮอปเบื้องหลังความสำเร็จของศิลปินดังๆมากมาย อาทิ Timbaland, Scott Storch, Mario Winans
และอัลบั้มที่ 2 ของเธอ ออกในปี 2008 ที่ชื่อว่า Welcome To The Dollhouse มีซิลเกิ้ลแรก Damaged
ผลงาน > อัลบั้ม

Danity Kane (2006)
Welcome To The Dollhouse (2008)
ผลงาน > ซิงเกิล

Show Stopper(featuring Yung Joc)
Ride For You
แหล่งข้อมูลอื่น

เว็บไซต์อย่างเป็นทางการ
แดนนี โบตไรต์

แดนนี โบตไรต์
แดนนี แคโรไลน์ โบตไรต์ (อังกฤษ: Danni Caroline Boatwright) ผู้ชนะรายการแข่งขันเซอร์ไวเวอร์ กัวเตมาลา ฤดูกาลที่ 11 โดยชนะ 6-1 คะแนน ซึ่งสเตฟีนี่ ลากรอสซาได้เป็นรองชนะเลิศ ในขณะที่แข่งขันแดนนีเป็นโฆษกรายการกีฬาทางวิทยุ
ประวัติ

แดนนี เกิดวันที่ 13 กรกฎาคม ค.ศ. 1975 ราศีกรกฎ ปีเถาะ ในปี ค.ศ. 1992 แดนนีชนะประกวดนางงามในรายการ มิสแคนซัสทีน และเป็นตัวแทนของรัฐแคนซัสประกวดมิสทีนยูเอสเอ ที่เมืองบิโลซิ รัฐมิสซิสซิปปี และเธอได้ตำแหน่งรองชนะเลิศอันดับสอง รวมทั้งยังเป็นตัวแทนรัฐ แคนซัสอีกครั้งในการประกวด มิสยูเอสเอ 1996 ซึ่งเธอผ่านการตัดสินขั้นต้นทั้งหมดและได้ตำแหน่งรองชนะเลิศอันดับที่หนึ่งมานอกจากนั้น เธอยังได้รับการโหวตให้เป็น "สาวสวย 100 คน" ด้วย
เธอได้ท่องเที่ยวทั่วโลกในฐานะของนางแบบ ไม่ว่าจะเป็นอิตาลี อังกฤษ เยอรมัน ฝรั่งเศส เม็กซิโก แอฟริกาใต้ ออสเตรเลีย และ ตูนิเซีย ตอนอายุ 17 ปี เธอได้รับการเสนอชื่อให้เข้าร่วม "สตาร์เซิร์ช" ฐานะโฆษกและผู้เข้าแข่งขันครั้งนั้นเธอเป็นผู้เข้าแข่งขันที่อายุน้อยที่สุด นอกจากนั้นเธอยังปรากฏตัวในละครทีวีหลายเรื่อง และโฆษณาหลายชิ้นเช่นกัน
จากความสำเร็จของเธอทั้งหมด กีฬาเป็นสิ่งที่เธอหลงใหลมาตลอดและจะเป็นแบบนั้นตลอดไป จากการเติบโตมาพร้อมกับพี่ชายน้องชาย 7 คน เธอจึงมีความสามารถทางกีฬาสูง ตอนมัธยมปลายแดนนีเป็นนักกีฬาตัวยง เข้าร่วมแข่งบาสเก็ตบอล วอลเลย์บอล การวิ่งแข่งเส้นทางระยะไกล รวมถึงในลู่ ซึ่งเธอสามารถทำสถิติวิ่งผลัด 2 ไมล์ซึ่งปัจจุบันยังไม่มีใครสามารถโค่นสถิตินี้ได้
นอกจากนั้นเธอยังเข้าร่วมการแข่งขันมาราธอนในงานมิวสิกซิตี้มาราธอน
จากการที่ผุ้หลงใหลในกีฬา แดนนีไม่ได้ชื่นชอบเฉาะกีฬาใหญ่ ๆ เท่านั้น อย่าง เอ็นเอฟแอล (อเมริกันฟุตบอล), เมเจอร์ลีกเบสบอล, เอ็นบีเอ (บาสเก็ตบอล) แต่เธอยังสนใจกีฬาของมหาวิทยาลัยด้วย หรือแม้กระทั่งกีฬาประเภทแข่งรถ กีฬาประเภทโคบาล ไปจนถึงกีฬาลู่
ไม่นานมานี้ แดนนีเป็นพิธีกรให้กับ "วีกเอนด์แรป" รายการทอล์กโชว์ประจำสัปดาห์ทางสถานีวิทยุ 610 สปอร์ต
ปัจจุบัน แดนนีและสามีอาศัยอยู่ที่เมืองทอนกาโนซีในรัฐแคนซัส
ของที่ชื่นชอบ

สี: แดง
กลิ่น: วานิลลา
ดอกไม้: ทานตะวัน
เกมส์กระดาน: เครเนียม
วิดีโอเกมส์: แบล็กแจ็ก
กีฬา: บาสเก็ตบอล, วอลเลย์บอล
ทีมกีฬาที่โปรด: แคนซัส ซิตี้ ชีฟส์, แคนซัส ซิตี้ โรยัล, เจ ฮอว์คส์, แนชวิลล์ พรีเดเตอร์ส
กิจกรรมกลางแจ้ง: วิ่ง,วอลเลย์บอล,พาสุนัขไปเดินเล่น,ตกปลา
รายการทีวีโปรด: อีเอสพีเอน สปอร์ตเซ็นเตอร์, พีทีไอ, อราวด์ เดอะ ฮอร์น
ภาพยนตร์: เวสเทิร์น, ชิซัม, ฮอนโด
ดาราชาย: จอห์น เวย์น, คลินท์ อีสต์วูด, แซม อีเลียต
ดาราหญิง: วิเวียน ลีจ์,ออเดรย์ เฮบเบิร์น
ดนตรี: คันทรีย์
นิตยสาร: อีเอสพีเอน, สปอร์ต อีลูสเตรทด์, สปอร์ต นิวส์ วีคลีย์
หนังสือ: ซี ยู แอต เดอะ ท็อป
ธัญพืช: ลัคกี้ ชาร์มส์
ผลไม้: เบอร์รี่, สตอร์เบอร์รี
อาหารว่าง: บูล ไดมอนด์ อัลมอนด์ (รสเกลือ)
คุกกี้: สนิคเกิล ดูดเดิล
ขนม: ฮีธ
เครื่องดื่มแอลกอฮอล์: ไม่ชอบ
เครื่องดื่มไม่มีแอลกอฮอล์: เหล้าเอล รสขิง, รูตเบียร์
บทบาทในรายการ

เผ่าที่อยู่: นาคูม, ยาช่า (จากการสลับเผ่า)
ชัยชนะร่วมกับเผ่า: 7 ครั้ง (การแข่งขันเพื่อรางวัล 3 ครั้งที่นาคูม 1 ครั้งที่ยาช่า, การแข่งเพื่อสิทธิคุ้มกัน 2 ครั้งที่นาคูม และ 1 ครั้งที่ยาช่า)
ชัยชนะส่วนตัว: ชนะสิทธิคุ้ม 2 ครั้ง (ครั้งแรกชนะการประมูล สิทธิในการสลับที่กับผู้แข่งขันคนอื่น ในการแข่งเดินหมากบนกระดาน ใครอยู่คนสุดท้ายชนะ เธอแลกที่กับสเตฟีนี่ ลากรอสซา ซึ่งกำลังได้เปรียบ เธอจึงชนะไป, การแข่งขันเพื่อสิทธิคุ้มกันครั้งสุดท้าย), ชนะรางวัล 1 ครั้งในการแข่งขันแบ่งออกเป็น 4 คน
จำนวนครั้งที่ไปสภาเผ่า: 13 ครั้ง
ผลโหวตทั้งหมด: 1 เสียง
เสียงจากลูกขุน: 6 เสียง
สาเหตุที่ได้เป็นผู้อยู่รอดคนสุดท้าย: หักหลังน้อยกว่า สเตฟีนี่ ลากรอสซา, ปรับตัวได้เก่ง
อื่น ๆ: ในการแข่งขันสิทธิคุ้มกันครั้งที่ 2 เปิดเผยตัวตนที่แท้จริงของ แกรี โฮเกบูม ว่าเป็นอดีตนักกีฬาอเมริกันฟุตบอล(เธอเป็นโฆษกกีฬาเลยจำเขาได้), เป็นสมาชิกยาช่าคนสุดท้ายซึ่งต้องต่อสู้กับสมาชิกนาคูม 5 คน, เป็นผู้เข้าแข่งขันคนแรกที่ชนะการแข่งสิทธิคุ้มกัน ด้วยเงิน(ชนะประมูลสิทธิพิเศษ)
แดนซ์4ไลฟ์

| --- | --- |
ก่อตั้ง: ค.ศ. 2003
สถานที่: กรุงอัมสเตอร์ดัม ประเทศเนเธอร์แลนด์
บุคคลสำคัญ: สมาชิกคณะกรรมการที่ปรึกษานานาชาติ ได้แก่: เอริกา เทร์พสตรา, วลาดิมีร์ พอซเนอร์, นาฟิส ซาดิค, ปีเตอร์ เพียท, ทูมิ แมคกาโบ, ริน ฟอน เคนท์, ดุนคัน ชตุทเทอร์แฮร์ม และเอเวอลีน เอนเกิร์ก
พื้นที่ให้บริการ: ทั่วโลก
จุดความสนใจ: เอชไอวี, เอดส์
วิธีการ: เอ็ดดูเทนเมนท์
คำขวัญ: เริ่มต้นการเต้น, หยุดยั้งโรคเอดส์
เว็บไซต์: www.dance4life.com
แดนซ์4ไลฟ์ (อังกฤษ: Dance4Life) เป็นความคิดริเริ่มระหว่างประเทศที่ระดมพลและรวมตัวกันของคนหนุ่มสาว (อายุ 13–19 ปี) ที่จะหยุดยั้งการแพร่กระจายของโรคเอดส์ แดนซ์4ไลฟ์มีจุดมุ่งหมายให้มีเยาวชนหนึ่งล้านคนเข้าร่วมโครงการภายในปี ค.ศ. 2014 ในฐานะผู้ปลุกเร้าผู้นำโลกแบบเร่งด่วนในการรักษาสัญญาเป้าหมายการพัฒนาแห่งสหัสวรรษ (เอ็มดีจี)
บุคลากรหลักของแดนซ์4ไลฟ์

เอเวอลีน เอนเกิร์ก, กรรมการผู้จัดการ
พอม สวาร์ท, ผู้จัดการฝ่ายสื่อสาร
ประวัติ

แดนซ์4ไลฟ์ได้รับการก่อตั้งขึ้นในปี ค.ศ. 2003 โดยสองนักการตลาดระหว่างประเทศ ซึ่งได้แก่ เดนนิส คาร์เพส และอิลโค ฟาน เดร์ ลินเด ผู้ต่อต้านผลกระทบจากการแพร่ระบาดของเอชไอวี พวกเขาได้มอบความรักโดยการใช้ความเชี่ยวชาญด้านการค้าเพื่อแก้ไขปัญหาด้านนี้ในพื้นที่ต่าง ๆ โดยได้จินตนาการถึงโลกที่พร้อมใจกันผลักไสเอชไอวีและเอดส์ให้หมดไป ดังคำขวัญที่ว่า เริ่มต้นการเต้น, หยุดยั้งโรคเอดส์
แดนซ์4ไลฟ์ได้กลายเป็นขบวนการเยาวชนนานาชาติ ซึ่งมีวัตถุประสงค์คือเพื่อสร้างการเปลี่ยนแปลงทางสังคม และช่วยให้คนหนุ่มสาวได้ตระหนักถึงผลกระทบจากเอชไอวีและโรคเอดส์ แดนซ์4ไลฟ์มีความเชื่อที่จะสามารถหยุดเอชไอวีและโรคเอดส์ได้ที่คนหนุ่มสาวต่อการมีอำนาจลุกขึ้นยืนและบอกปฏิเสธต่อการมีเพศสัมพันธ์ที่ไม่ปลอดภัย
องค์กรนี้เริ่มต้นขึ้นในสามประเทศ และขยายเป็น 30 ประเทศใน ค.ศ. 2012 แดนซ์4ไลฟ์มีการเติบโตและเป็นรูปธรรมต่อการเคลื่อนไหวของเยาวชนทั่วโลก
ตั้งแต่นั้นมา แดนซ์4ไลฟ์ ประสบความสำเร็จในการมีส่วนร่วมของวัยรุ่นหนุ่มสาวเป็นจำนวน 600,000 รายใน "ทัวร์การเชื่อมต่อของหัวใจ", วัยรุ่นกลุ่มเอเยนต์ส4เชนจ์ 300,000 ราย, การแจกจ่ายถุงยางอนามัย 3 ล้านชิ้นให้แก่คนหนุ่มสาว, มีการสนับสนุนด้วยเงินกว่า 3 ล้านยูโรสำหรับโครงการป้องกันเอชไอวีระดับท้องถิ่นในซีกโลกใต้ และเพลงที่ได้รับความนิยมจากทั่วโลกซึ่งเป็นที่รู้จักในชื่อ "เพลงแดนซ์4ไลฟ์" ที่บรรเลงโดยทีเอสโต ร่วมด้วยแม็กซี แจส ระหว่างปี ค.ศ. 2003 และ 2006  กิจกรรมนี้ได้รับการคาดการณ์ว่าวันเสาร์ที่ก่อนถึงวันเอดส์โลก 2014 ทางมูลนิธิจะสร้างกลุ่มเอเยนต์ส4เชนจ์ได้ถึงล้านราย โดยกลุ่มเอเยนต์ส4เชนจ์ จะเป็นบุคคลหนุ่มสาวที่มีส่วนร่วมในแดนซ์4ไลฟ์ "สคูลส์4ไลฟ์" และมีส่วนร่วมในการยับยั้งด้านเอชไอวีและโรคเอดส์
ในปี ค.ศ. 2004 ในช่วงแรกของกิจกรรมแดนซ์4ไลฟ์ ผู้คนเป็นจำนวนหลายพันในประเทศเนเธอร์แลนด์, แอฟริกาใต้ และอินโดนีเซีย ได้เข้ามามีส่วนร่วม แดนซ์4ไลฟ์ได้เลือกเพลงที่มีชื่อว่า "เบรธซันไชน์" ที่บรรเลงโดยดีโน โซโฟส มาเป็นเพลงอย่างเป็นทางการของพวกเขา เพลงนี้ยังได้รับการรีมิกซ์โดยดีเจพอล แวน ไดก์ โดยได้มีการเปิดตัวในรูปแบบของแผ่นเสียงและซีดีทั่วโลก ตลอดจนได้รับการบรรเลงโดยพอล แวน ไดก์ รวมถึงในทุกกิจกรรมของโครงการแดนซ์4ไลฟ์ที่จัดขึ้นทั่วโลกในช่วงปี ค.ศ. 2004 และ 2005
"สิ่งที่ฉันชอบเกี่ยวกับเรื่องนี้ก็คือว่าเราหาเงินในโลกตะวันตก และสร้างความตระหนักในประเทศที่ได้รับผลกระทบที่สุดเช่นแอฟริกาและเอเชีย แนวคิดที่อยู่เบื้องหลังก็คือการให้ทั้งโลกได้เต้นรำ ซึ่งเป็นความหมายในเชิงบวกอย่างมาก"
- คำกล่าวของทีเอสโตถึงสเตอร์ลิง แมคการ์เวย์
ส่วนในเดือนพฤษภาคม ค.ศ. 2006 ดีเจทีเอสโตได้ทำหน้าที่เป็นทูตทั่วโลกอย่างเป็นทางการสำหรับมูลนิธิแดนซ์4ไลฟ์ เขาได้บันทึกเสียงร่วมกับแม็กซี แจส (แห่งวงเฟธเลส) ในชื่อเพลงเดียวกันนี้ เพลงนี้ได้ขึ้นไปอยู่บนจุดสูงสุดของดัตช์ซิงเกิลชาร์ตเป็นเวลาห้าสัปดาห์, ขึ้นสู่อันดับห้าในประเทศเบลเยียม, อันดับหกในประเทศฟินแลนด์ และยังติดอันดับชาร์ตในสหราชอาณาจักรและเยอรมนี
ในปี ค.ศ. 2009 ซูเปอร์โมเดลชื่อดูตเซน โคส ได้เข้าทำหน้าที่เป็นทูต เธอได้เข้าเยี่ยมโครงการแดนซ์4ไลฟ์ในประเทศแทนซาเนีย, สหรัฐอเมริกา, เนเธอร์แลนด์ และประเทศไทย รวมทั้งมอบเงินที่ได้จากการประมูลสำหรับแดนซ์4ไลฟ์
สคูลส์4ไลฟ์

สคูลส์4ไลฟ์ไม่มีสิ่งที่ต้องทำอะไรกับหนังสือ, คำสั่งสอนหรือการบ้าน หากแต่ทดแทนสิ่งเหล่านี้ด้วยการเต้นรำ, เพลง, สื่อ, กิจกรรม, การตีกลอง, วิดีโอ และความรับผิดชอบของชีวิตภายใต้การคุ้มครอง การใช้ภาษาของคนที่อายุน้อยกว่า 25 ปีของโรงเรียนเริ่มต้นด้วยการทัวร์เชื่อมต่อของหัวใจ ที่ในแต่ละโรงเรียนได้เข้าเยี่ยมชมโดยทีมทัวร์แดนซ์4ไลฟ์ ซึ่งจะประกอบด้วยนักเต้น, นักดนตรี, นักการศึกษาผู้เฝ้ามอง และคนหนุ่มสาวที่ได้รับผลกระทบจากเอชไอวี ซึ่งต่อมานักเรียนจะมีความรับผิดชอบโดยการมีส่วนร่วมใน "สกิล4ไลฟ์" ซึ่งเกี่ยวข้องกับการเรียนการสอนของสิ่งที่เป็นเอชไอวีและสิ่งที่กระทำต่อร่างกาย, หัวข้ออื่น ๆ ที่เกี่ยวกับการป้องกัน, ความรู้สึกทางเพศ, ยาเสพติดให้โทษ ตลอดจนสิทธิของวัยรุ่น, การสื่อสาร และการตัดสินใจ ส่วน"แอ็ค4ไลฟ์" หมายถึงการดำเนินการเป็นอาสาสมัคร, ระดมทุนหรือเผยแพร่ข้อมูลที่ซึ่งเป็นสิ่งสำคัญที่จะทำให้ผู้คนตระหนักถึง โดยสรุปถึงสคูลส์4ไลฟ์ จะเกิดขึ้นในโครงการแดนซ์4ไลฟ์ทุกสองปีในวันเสาร์ก่อนวันเอดส์โลก และ ณ วันที่ 29 พฤศจิกายน ค.ศ. 2008 ได้มีตัวแทนนำเสนอกิจกรรมในรายการสด รวมถึงได้รับการถ่ายทอดผ่านดาวเทียม
แหล่งข้อมูลอื่น

dance4life international website
dance4life UK website
แดน เบนสัน

| แดน เบนสัน |
| --- | --- |
เกิด: ดาเนียล ลี เบนสัน  (1987-09-10) 10 กันยายน ค.ศ. 1987 (37 ปี) สปริงฟีลด์, รัฐมิสซูรี, สหรัฐ
อาชีพ: นักแสดง นักแสดงภาพยนตร์ลามก
ปีปฏิบัติงาน: 2003–ปัจจุบัน
โทรทัศน์: วิซาร์ดส ออฟ เวฟเวอรี่ เพลซ ครอบครัวพลังโอมเพี้ยง (2007–2012)
ดาเนียล ลี เบนสัน  (อังกฤษ: Daniel Lee Benson;เกิด 10 กันยายน ค.ศ. 1987) เป็นนักแสดงภาพยนตร์ลามกและอดีตนักแสดงชาวอเมริกัน เขาเป็นรู้จักจากบทบาทซีก บีกเกอร์แมน ในวิซาร์ดส ออฟ เวฟเวอรี่ เพลซ ครอบครัวพลังโอมเพี้ยง และอีธานในริค แอนด์ มอร์ตี้ ในปีค.ศ. 2022 เบนสันได้รับความสนใจเป็นอย่างมากหลังจากที่เขาได้เปิดบัญชีบนเว็บไซต์บริการเนื้อหาสมัครสมาชิกในโอนลีแฟนส์
ประวัติ

เบนสันเกิดเมื่อวันที่ 10 กันยายน ค.ศ. 1987 ณ สปริงฟีลด์ รัฐมิสซูรี เขาได้ย้ายมาอยู่รัฐฟลอริดาเมื่ออายุได้ 15 ปีพร้อมกับครอบครัว และได้เริ่มเข้าสู่วงการถ่ายแบบและการแสดงจากการที่แมวมองท้องถิ่นได้ชักชวน ในเวลาต่อมาเบนสันได้ถูกรับเลือกให้เป็นตัวแทนของบริษัทในการถ่ายโฆษณา, ภาพยนตร์ และโทรทัศน์ เขาได้เริ่มเข้าสู่วงการอย่างเต็มตัวจากภาพยนตร์สั้นเรื่องYoung Artie Feldman และได้ปรากฏตังในภาพยนตร์ตลกเรื่องLittle Black Book รวมถึงซีรีส์โทรทัศน์ของเอ็นบีซีเรื่องAmerican Dreams ก่อนที่เขาจะเริ่มปรากฏตัวทางโทรทัศน์มากขึ้นทางช่องดิสนีย์แชนแนลจากเรื่องฟิลออฟเดอะฟิวเจอร์และZoey 101 และในปีค.ศ. 2007 ได้รับบทบาทเป็นซีก บีกเกอร์แมน ในซีรีส์เรื่องวิซาร์ดส ออฟ เวฟเวอรี่ เพลซ ครอบครัวพลังโอมเพี้ยงทางดิสนีย์แชนแนลซึ่งตัวละครดังกล่าวมีบทบาทเป็นเพื่อนสนิทกับจัสติน รัสโซ ซึ่งแสดงโดยเดวิด เฮนรี เบนสันได้ปรากฏตัวในซีรีส์ทั้งหมด 4 ซีซันก่อนที่จะถูกยกเลิกในปีค.ศ. 2012 ในปีค.ศ. 2013 เบนสันได้รับบทบาทในการพากย์เสียงเป็นอีธานในแอนิเมชันแนวบันเทิงคดีวิทยาศาสตร์เรื่องริค แอนด์ มอร์ตี้ จนกระทั่งถึงปีค.ศ. 2017 เบนสันได้ปรากฏตัวในภาพยนตร์สั้นและเป็นแขกรับเชิญในซีรีส์ทางโทรทัศน์หลายเรื่อง แต่เขาก็ไม่มีงานแสดงในวงการบันเทิงหลักตั้งแต่ปีค.ศ. 2018
ปัจจุบันเบนสันได้มีบัญชีในโอนลีแฟนส์ซึ่งเป็นเว็บไซต์บริการเนื้อหาสมัครสมาชิก โดยเขาได้ลงเนื้อหาเกี่ยวกับสื่อลามกอาทิ คลิปวิดีโอการสำเร็จความใคร่ด้วยตนเองของเขา ซึ่งรวมไปถึงในพอร์นฮับ กระทั่งในเดือนมิถุนายน ค.ศ. 2022 เขาได้รับความสนใจอย่างแพร่หลายจากชุมชนเกย์ในทวิตเตอร์โดยบัญชีของเขาได้มียอดผู้ติดตามมากถึง 80,000 บัญชีภายในเพียงไม่กี่สัปดาห์ หลังจากกระแสตอบรับจำนวนมากเบนสันได้ทำวิดีโอขอบคุณ "เกย์ทวิตเตอร์" โดยเขาได้กล่าวว่าจะสนับสนุนและให้การช่วยเหลือในเรื่องที่เกี่ยวกับประเด็นและองค์กรของกลุ่มบุคคลที่มีความหลากหลายทางเพศ เบนสันได้ให้สัมภาษณ์กับลอสแอนเจลิสไทมส์ ว่าเขา "ตกเข้าสู่ในสื่อลามก" หลังจากที่เขาได้รับข้อความจากผู้หญิง เบนสันก็ได้พบว่าเขา "มีความน่าหลงใหลเป็นอย่างมาก" ซึ่ง "พวกเขาไม่ได้พูดออกมา พวกเขาเป็น" โดยเหตุผลก็มาจากการที่เบนสันมักจะส่งรูปเปลือยของเขาให้กับอีกฝ่ายและรูปทั้งหมดอาจจะที่ถูกเผยแพร่ในสื่อออนไลน์ ในปีค.ศ. 2023 เบนสันได้ติดอันดับที่ 10 ในการจัดอันดับ 10 นักแสดงภาพยนตร์ลามกเกย์ที่มียอดค้นหามากที่สุดประจำปีในพอร์นฮับ
ชีวิตส่วนตัว

เบนสันได้ออกมาเปิดเผยว่าเขาเป็นชายรักต่างเพศ
ผลงาน

| ปี | ชื่อ | บทบาท | หมายเหตุ |
| --- | --- | --- | --- |
| 2004 | Young Artie Feldman | Dan (Artie's assistant) | สั้น |
| 2004 | Little Black Book | Phillip |  |
| 2004 | Phil of the Future | Sterling | ตอน: "Future Jock" |
| 2005 | American Dreams | Avery Duncan | ตอน: "California Dreamin'" |
| 2006 | The Doers of Coming Deeds | Kutzbach, Willem | สั้น |
| 2006 | Zoey 101 | Thad | ตอน: "The Silver Hammer Society" |
| 2006 | Two and a Half Men | Teenage Boy |  |
| 2007–2012 | Wizards of Waverly Place | Zeke Beakerman | ตัวละครหลัก, 32 ตอน |
| 2008 | The Onion Movie | Wizard Gamer |  |
| 2009 | Tracey Ullman's State of the Union | ไม่ทราบ |  |
| 2010 | The Rig | Colin Brewer/The Creature |  |
| 2010 | Hanna's Gold | Luke |  |
| 2011 | Private Practice | Matt | ตอน: "Breaking the Rules" |
| 2013 | Nuclear Family | Bradley |  |
| 2013–2017 | Rick and Morty | Ethan | 3 ตอน |
| 2015 | Bad Fan | Ross |  |
| 2016 | Smoky Knights | Alexandre Becquerel | ตอน: "Everyone Gets Seth Laid" |
| 2018 | Killing Diaz | Alexandre Becquerel |  |
แหล่งข้อมูลอื่น

แดน เบนสัน ที่อินเทอร์เน็ตมูวีเดตาเบส
แดร์รอน กิบสัน

| 0 | 1 | 2 | 3 |
| --- | --- | --- | --- |
 กิบสันขณะเล่นให้กับสาธารณรัฐไอร์แลนด์ในปี ค.ศ. 2012
ข้อมูลส่วนตัว
ชื่อเต็ม:  แดร์รอน ทอมัส แดเนียล กิบสัน
วันเกิด:   (1987-10-25) 25 ตุลาคม ค.ศ. 1987 (37 ปี)
สถานที่เกิด:  เดอร์รี, ไอร์แลนด์เหนือ
ส่วนสูง:  1.83 m (6 ft 0 in)
ตำแหน่ง:  กองกลาง
สโมสรเยาวชน
2003–2004:  อินสติทิวต์
2004–2005:  แมนเชสเตอร์ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2005–2012 |  แมนเชสเตอร์ยูไนเต็ด |  31 |  (3) |
| 2006–2007 |  → รอยัลแอนต์เวิร์ป (ยืมตัว) |  31 |  (1) |
| 2007–2008 |  → วูล์ฟแฮมป์ตันฯ (ยืมตัว) |  21 |  (1) |
| 2012–2017 |  เอฟเวอร์ตัน |  51 |  (2) |
| 2017–2018 |  ซันเดอร์แลนด์ |  27 |  (0) |
| 2018–2019 |  วีแกน แอทเลติก |  18 |  (0) |
| 2020 |  ซอลฟอร์ดซิตี |  3 |  (0) |
| 2020–2021 |  ซอลฟอร์ดซิตี |  4 |  (0) |
ทีมชาติ
| 2003 |  สาธารณรัฐไอร์แลนด์ อายุไม่เกิน 17 ปี |  3 |  (0) |
| 2005 |  สาธารณรัฐไอร์แลนด์ อายุไม่เกิน 19 ปี |  9 |  (1) |
| 2007–2008 |  สาธารณรัฐไอร์แลนด์ อายุไม่เกิน 21 ปี |  2 |  (0) |
| 2006 |  สาธารณรัฐไอร์แลนด์ บี |  1 |  (0) |
| 2007–2017 |  สาธารณรัฐไอร์แลนด์ |  27 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
แดร์รอน ทอมัส แดเนียล กิบสัน (อังกฤษ: Darron Thomas Daniel Gibson) เกิดเมื่อวันที่ 25 ตุลาคม ค.ศ. 1987 เป็นอดีตนักฟุตบอลชาวไอริช ตำแหน่งกองกลาง
เกียรติประวัติ > สโมสร

แมนเชสเตอร์ยูไนเต็ด
พรีเมียร์ลีก: 2010–11
อีเอฟแอลคัพ: 2008–09, 2009–10
ฟุตบอลชิงแชมป์สโมสรโลก: 2008
เกียรติประวัติ > รางวัลส่วนตัว

รางวัลผู้เล่นเยาวชนแห่งปี จิมมี เมอร์ฟี : 2005–06
แหล่งข้อมูลอื่น

สถิติของ Darron Gibson ที่ Soccerbase
Profile at ManUtd.com
แดเนียล เว็บเบอร์ (นักแสดง)

| แดเนียล เว็บเบอร์ |
| --- | --- |
เกิด:  (1988-06-28) 28 มิถุนายน ค.ศ. 1988 (36 ปี) Gosford, รัฐนิวเซาท์เวลส์, ออสเตรเลีย
อาชีพ: นักแสดง
ปีปฏิบัติงาน: 2008–ปัจจุบัน
แดเนียล ปีเตอร์ เว็บเบอร์ (อังกฤษ: Daniel Peter Webber; เกิด 28 มิถุนายน พ.ศ. 2531) เป็นนักแสดงชาวออสเตรเลีย ในบรรดาบทบาทที่มีชื่อเสียงของเว็บเบอร์ เขารับบทเป็น มอตลีย์ครู นักร้องนำของวงวินซ์นีลในภาพยนตร์เรื่อง เดอะเดิร์ต ของปี ค.ศ. 2019 ต่อมาเขารับบท ลี ฮาร์วีย์ ออสวอลด์ ในมินิซีรีส์แนววิทยาศาสตร์ระทึกขวัญอเมริกันเรื่อง 11.22.63 และ ลูอิส วิลสัน ในซีรีส์ต้นฉบับของ เน็ตฟลิกซ์เรื่อง เดอะพันนิชเชอร์
แตรของกาเบรียล

ภาพร่างสามมิติของแตรของกาเบรียล
ในทางคณิตศาสตร์ แตรของกาเบรียล (อังกฤษ: Gabriel's horn) หรือ ทรัมเป็ตของโตร์ริเชลลี (อังกฤษ: Torricelli's trumpet) เป็นรูปทรงเรขาคณิตชนิดหนึ่งที่มีพื้นที่ผิวอนันต์แต่ปริมาตรจำกัด ชื่อของรูปทรงมาจากทูตสวรรค์กาเบรียลในตำนานของศาสนาคริสต์ ที่จะเป่าแตรเพื่อประกาศวันแห่งการพิพากษา มีการศึกษาถึงคุณสมบัติของรูปทรงนี้เป็นครั้งแรกในศตวรรษที่ 17 โดยเอวานเจลิสตา โตร์ริเชลลี นักฟิสิกส์และนักคณิตศาสตร์ชาวอิตาลี
แดเนียล เลวี

| แดเนียล เลวี |
| --- | --- |

เกิด: แดเนียล ฟิลิป เลวี  (1962-02-08) 8 กุมภาพันธ์ ค.ศ. 1962 (62 ปี) เอสเซกซ์
อาชีพ: นักธุรกิจ
คู่สมรส: เทรซี ดิกสัน
บุตร: 4
แดเนียล ฟิลิป เลวี (อังกฤษ: Daniel Philip Levy; เกิด 8 กุมภาพันธ์ ค.ศ. 1962) เป็นนักธุรกิจชาวอังกฤษและเป็นประธานสโมสรทอตนัมฮอตสเปอร์คนปัจจุบัน เขาดำรงตำแหน่งนี้ตั้งแต่ ค.ศ. 2001 ทำให้เขาเป็นประธานสโมสรที่ดำรงตำแหน่งยาวนานที่สุดในพรีเมียร์ลีก
ชีวิตในวัยเด็ก

เลวีเกิดที่เอสเซกซ์ ประเทศอังกฤษ พ่อแม่เป็นชาวยิว แบร์รี เลวี พ่อของเขาเป็นเจ้าของธุรกิจค้าปลีกเสื้อผ้า Mr Byrite (ต่อมาเปลี่ยนชื่อเป็น Blue Inc) เขาเป็นแฟนทอตนัมฮอตสเปอร์มาตลอดชีวิต และเขาดูการแข่งขันครั้งแรกที่ไวต์ฮาร์ตเลน ในนัดที่เจอกับควีนส์พาร์กเรนเจอส์ เมื่อเขาอายุ 7 หรือ 8 ขวบในคริสต์ทศวรรษ 1960
แดตส์วอตไอไลก์ (เพลงบรูโน มาส์)

| "แดตส์วอตไอไลก์"> เพลงโดยบรูโน มาส์.จากอัลบั้ม24K Magic |
| --- | --- |
วางจำหน่าย: 30 มกราคม ค.ศ. 2017
บันทึกเสียง: ค.ศ. 2016
แนวเพลง:  R&B  hip hop soul  new jack swing 
ความยาว: 3:26
ค่ายเพลง: Atlantic
ผู้ประพันธ์เพลง:  Bruno Mars  Philip Lawrence  Christopher Brody Brown  James Fauntleroy  Johnathan Yip  Ray Romulus  Jeremy Reeves  Ray McCullough II 
โปรดิวเซอร์:  Shampoo Press & Curl  The Stereotypes(co.) 

มิวสิกวิดีโอ
"That's What I Like" ที่ยูทูบ
 
แดตส์วอตไอไลก์ (อังกฤษ: That's What I Like) เป็นเพลงของนักร้อง-นักแต่งเพลงชาวอเมริกัน บรูโน มาส์ ซิงเกิลที่ 2 จากสตูดิโออัลบั้มชุดที่สาม ทเวนตีฟอร์แครัตแมจิก (ค.ศ. 2016) ค่ายเพลงแอตแลนติกเรเคิดส์ปล่อยเพลงนี้เป็นซิงเกิลแรกในอัลบั้ม ในวันที่ 30 มกราคม ค.ศ. 2017 เป็นซิงเกิลที่ขึ้นชาร์ตเพลงมากที่สุดในสหรัฐอเมริกาจาก 24K Magic สตูดิโออัลบั้มของเขา ซึ่งเลยอันดับเพลงของ24K Magic เป็นอันดับที่ 1 ในBillboard Hot 100 เพลงนี้ยังได้รับการเรียบเรียงประพันธ์เพลงโดยตัวเขาเองรวมถึง Gucci Mane, PARTYNEXTDOOR และAlan Walker
มิวสิกวิดีโอ

มิวสิกวิดีโอ "That's What I Like" เผยแพร่ครั้งแรกในวันที่ 1 มีนาคม ค.ศ. 2017 กำกับโดย Mars และ Jonathan Lia, และผลิตโดย Good Company
การแสดงสด

Mars ได้แสดงเพลง "That's What I Like" ในงานรางวัลแกรมมี ครั้งที่ 59 นอกจากนี้เขายังแสดงเพลงนั้นในงาน2017 Brit Awards และในงาน2017 iHeartRadio Music Awards โดยรวมเป็น medley กับTreasure
รายการเพลง

| ลำดับ | ชื่อเพลง | ยาว |
| --- | --- | --- |
| 1. | "That's What I Like" (Alan Walker Remix) | 3:14 |
| ลำดับ | ชื่อเพลง | ยาว |
| --- | --- | --- |
| 1. | "That's What I Like" (Remix) (featuring Gucci Mane) | 3:54 |
| ลำดับ | ชื่อเพลง | ยาว |
| --- | --- | --- |
| 1. | "That's What I Like" (PartyNextDoor Remix) | 3:26 |
| ลำดับ | ชื่อเพลง | ยาว |
| --- | --- | --- |
| 1. | "That's What I Like" (BLVK JVCK Remix) | 3:45 |
ชาร์ต

| ชาร์ต (2017) | อันดับ สูงสุด |
| --- | --- |
อาร์เจนตินา (Monitor Latino): 11
อาร์เจนตินา แองโกล (Monitor Latino): 4
ออสเตรเลีย (ARIA): 5
ออสเตรีย (Ö3 ออสเตรีย ท็อป 40): 54
เบลเยียม (อัลตราท็อป 50 แฟลนเดอส์): 3
เบลเยียม (อัลตราท็อป 50 วัลโลเนีย): 8
บราซิล (Brasil Hot 100 Airplay): 2
บราซิล (Billboard Brasil Pop Airplay): 7
Canada (Canadian Hot 100): 3
Canada AC (Billboard): 17
Canada CHR/Top 40 (Billboard): 2
Canada Hot AC (Billboard): 2
โคลอมเบีย (National-Report): 40
Czech Republic (Rádio – Top 100): 54
Czech Republic (Singles Digitál Top 100): 16
Denmark (Tracklisten): 18
France (SNEP): 42
51: 
กัวเตมาลา (Monitor Latino): 14
Hungary (Single Top 40): 33
Hungary (Stream Top 40): 20
ไอร์แลนด์ (IRMA): 20
Italy (FIMI): 34
Japan (Japan Hot 100): 43
มาเลเซีย (RIM): 3
Netherlands (Dutch Top 40): 19
Netherlands (Single Top 100): 24
New Zealand (Recorded Music NZ): 4
Norway (VG-lista): 40
ปารากวัย (Monitor Latino): 8
ฟิลิปปินส์ (ฟิลิปปินส์ ฮอต 100): 2
Poland (Polish Airplay Top 100): 39
Portugal (AFP): 7
เกาหลีใต้ (แกออน): 7
Scotland (OCC): 18
Slovakia (Singles Digitál Top 100): 29
Spain (PROMUSICAE): 34
Sweden (Sverigetopplistan): 51
Switzerland (Schweizer Hitparade): 39
UK Singles (OCC): 12
US Billboard Hot 100: 1
US Hot R&B/Hip-Hop Songs (Billboard): 1
US Adult Contemporary (Billboard): 13
US Adult Top 40 (Billboard): 2
US Dance Club Songs (Billboard): 25
US Mainstream Top 40 (Billboard): 1
US Rhythmic (Billboard): 1
เวเนซุเอลา ท็อป 100 (Record Report): 65
เวเนซุเอลา อิงลิช (Record Report): 3
เวเนซุเอลา ป็อป (Record Report): 17
ประวัติการจำหน่าย

| ประเทศ | วันที่ | รูปแบบ | ค่าย | Ref>  |
| --- | --- | --- | --- | --- |
| สหรัฐอเมริกา | 30 มกราคม 2017 | Hot AC radio | Atlantic |  |
| สหรัฐอเมริกา | 31 มกราคม 2017 | Contemporary hit radio | Atlantic |  |
| สหรัฐอเมริกา | 31 มกราคม 2017 | Rhythmic contemporary | Atlantic |  |
| สหราชอาณาจักร | 24 กุมภาพันธ์ 2017 | Contemporary hit radio | Atlantic |  |
| อิตาลี | 3 มีนาคม 2017 | Contemporary hit radio | Warner |  |
| ทั่วโลก | 20 เมษายน 2017 | Digital Download – remixes | Atlantic |  |